**ΑΝΑΚΟΙΝΩΣΗ**

Ανακοινώνεται στους φοιτητές του Τμήματος ότι από τη **Τετάρτη 5 Αυγούστου 2020** έως και την **Πέμπτη 27 Αυγούστου 2020** μπορούν να κάνουν αίτηση συμμετοχής για αναβαθμολόγηση μέσω email προκειμένου να επανεξεταστούν σε μαθήματα με στόχο τη βελτίωση της βαθμολογίας τους.

Τα email μπορούν να στέλνονται στο papa@mech.upatras.gr ή στο secretar@mech.upatras.gr. Στο email με θέμα **ΑΝΑΒΑΘΜΟΛΟΓΗΣΗ** θα πρέπει να αναγράφονται το **ονοματεπώνυμο**, το **πατρώνυμο**, ο **αριθμός μητρώου**, ένα **κινητό τηλέφωνο** επικοινωνίας **καθώς και τα μαθήματα** στα οποία ο φοιτητής επιθυμεί να επανεξεταστεί.

**Θυμίζουμε ότι:**

* Δικαίωμα για επανεξέταση μαθήματος με στόχο τη βελτίωση της βαθμολογίας έχουν οι φοιτητές μέχρι και το Δ΄ έτος και μόνο για τα μαθήματα του έτους τους και σε καμία περίπτωση για μαθήματα περασμένων ετών.
* Οι φοιτητές του Ε΄ έτους και οι επί πτυχίω φοιτητές **δεν** έχουν δικαίωμα επανεξέτασης σε μαθήματα.
* Τα μαθήματα εξετάζονται στην εξεταστική περίοδο ΣΕΠΤΕΜΒΡΙΟΥ.
* Ο μέγιστος αριθμός μαθημάτων στα οποία μπορεί να εξεταστεί ο φοιτητής είναι **έως 2 μαθήματα χειμερινού εξαμήνου** και έως **2 μαθήματα εαρινού εξαμήνου**. Για τα μαθήματα που έχουν εργαστήριο επαναλαμβάνεται μόνο η γραπτή εξέταση του μαθήματος και όχι τα εργαστήρια.
* Στα μαθήματα με αναγνώριση βαθμολογίας δεν επιτρέπεται αναβαθμολόγηση.

Μετά το τέλος της εξέτασης στην καρτέλα του φοιτητή εμφανίζονται και οι δύο βαθμοί και υπάρχει σχετικό σχόλιο ότι στο πτυχίο υπολογίζεται ο μεγαλύτερος βαθμός.

Από τη Γραμματεία

4/8/2020